Pembroke 25 Sermo 1 (fols 3r–5v)

INCIPIT OMELIA . IN QUARTA DOMINICA ANTE NATALE DOMINI .

PRIMUM OMNIVM . OPORTET NOS

memorari fratres karissimi et recitare de deo ueraciter et loqui

caeli ác terrae conditore . et omnium quę in eis sunt . quem tri-

num in personis credere debemus . Alia est enim persona patris .

Alia filii ; Alia spiritus sancti ; Et unum in maiestate . et in potestate

et diuinitate confiteri . Deus est enim pater . deus filius . deus et spiritus sanctus .

Non tres tamen deprómimus . sed unum deum dicimus . et fatemur .

Quia in hac trinitate nihil prius aut posterius ; Nihil maius

aut minus . sed totę tres personę . coeternæ sibi sunt . et coaequales .

Decet nos igitur . narrare primum de eo et loqui ; quia ipse fecit

nos cum non essemus ; Ad ímaginem et similitudinem suam .

Ad imaginem . idem in ęternitatem . quia sicut ille æternus . est . sine

fine ; Ita nos secundum interiorem hominem conditi sumus . habentes

ínitium sine fine . Anima enim nostra . creatura dei perpes est . ha-

bens initium `et´ nullum finem . Ad similitudinem . hoc est precepta

eius sectando in moribus . et mandata illius ímplendo . sicut

saluator ait . Hoc est preceptum meum . ut diligatis inuicem .

sicut dilexi uos . Et iterum . Si quis diligit me . mandata mea

custodit . Ipse est ergo principium sine ínitio . et finis absque

defectione . sicut ín aeuangelio scriptum est . Ego sum alfa

et [omega][[1]](#footnote-1) ; primus et nouissimus . et stella matutina . Ego clauis

Dauid . sicut alibi scriptum est . O clauis dauid . et sceptrum

domus Israel . qui áperis et nemo claudit . claudis et nemo

aperit . Ipse est igitur qui caelorum continet thronos et abys-

sos intuetur . Ipse est rex regum . et dominus dominantium . Ipse

montes ponderat . terram palmo concludit . cuius pugillo

potest orbis concludi . In cuius uoluntatæ . uniuersa sunt

/3v/ posita . et non est . qui possit resistere uoluntati eius . Ipse enim

fecit omnia . caelum et terram . et uniuersa quae caeli ác terrę

ambitu continentur . Ipse est dominus uniuersorum . cælestium .

terrestrium . et infernorum . A quo omnia . per quem omnia . In quo

omnia facta sunt . uisibilia et inuisibilia . quę nullus morta

lium per omnia edicere ualet . Illud quoque scire et intellegere .

et in animo nostro frequenter ponere debemus . quod ante

aduentum domini nostri saluatoris in carne . diabolus regnabat

ín mundo . et omnes populi . peccatores et iusti . patriarchę

et prophetę . ut a corpore exibant . in infernum descendere

propter originalia adae peccata cogebantur . pro eo quod

in paradiso . transgressus est mandatum dei . De quo prae-

ceperat illi dicens . Ex omni ligno autem scientiae boni

et mali ne comedas . In quocumque enim die comederis ex

eo ; morte morieris . Haec autem eo non custodiente .

statim ut comédit . stola nudatus immortalitatis . et mi-

ser factus . a paradyso eiectus est . Sicut scriptum est .

Quandiu enim abstinuit . mansit in paradyso . ut autem

manducauit . statim expulsus est . Factum est ergo

omne tempus . quo uixit adam in labore . et erum`p´na super

terram anni dcccc . xxx . et mortuus est . et descendit

in infernum et omne humanum[[2]](#footnote-2) genus post ipsum propter

illius peccatum . Sed quando uidit deus quod totus

mundus períret per ínuidiam diaboli . per eius enim inui-

diam mors subintrauit in orbem terrarum . misertus

est generi humano . et mittere uoluit unícum filium

suum in mundum . et nasci ex uirgine sine uiro intac

ta . ut electos qui in inferno sub debito preuaricationis

/4r/ adae tenebantur ; a captiuitate diaboli liberaret . et ad reg

num secum duceret æternum . et ad integram quam primi

parentis peccato perdiderant immortalitatem . et in socie-

tate semper gauderent postea angelorum . Prophetę igitur

predicauerunt nasci saluatorem ex uirgine . et uenire in mun

dum . Isaias quidem dicit . Dabit dominus deus . mirabile uobis sig

num . Ecce uirgo concipiet . Ac si dixisset . sine uirili coitu .

Et pariet filium . id est sine dolore . Et uocabitur nomen eius

emmanuel . id est ebraice . quod latine interpretatur no-

biscum deus . Et iterum dicit . Egredietur uirga . de radice

iesse . et flos de radice eius ascendet . et requiescet super eum

spiritus domini . spiritus sapientię et intellectus . spiritus consilii et fortitu-

dinis . spiritus scientiae et pietatis et replebit eum spiritus timoris

domini . Flos de uirga ascendens . Christus est de sanctae marię utero

ueniens . siue uirginitatis detrimento . de genere iesse patris

dauid orte . super quem septiformis spiritus domini . in omni plenitudine

diuinitatis . æternaliter requiescit . Sicut iohannes baptista

testimonium perhibuit de ipso dicens . Uidi spiritum sanctum quasi colum-

bam de caelo uenientem . et mansit super eum . Et ego uidi et testi-

monium perhibui . quia hic est filius dei . Iste septiformis spiritus .

qui in patriarchis díuísus . est ; Adunatus quidem . ín Christo

permansit . Igitur ín adam spiritus sapientię fuit . quia ipse . omnium

creaturarum . quę caeli ác terrae ambitu concluduntur .

naturas et rationes agnouit . et ideo singulis secundum proprias

naturas . nomina ímposuit . Spiritus intellectus . fuit ín noe ;

qui solus íntellexit cum sua familia . prę omnibus bonum esse .

deo credere . et ei oboedire ; Et ideo dum mundus periit ; arcam

meruit fabricare . ad saluandum se cataclismi tempore ;

/4v/ et familiam eius totam . Spiritus consilii fuit in abraham . qui consi-

lio domini creatoris sui obtemperans . fide plenus . exiit de terra

sua et de cognatione sua . et de domo patris sui . perigrinare

in terram . quam filii seminis sui . erant a domino in hereditatem accep-

turi . Qui ob fidei meritum . amicus dei appellari meruit .

Spiritus fortitudinis fuit ín isaac . qui forti animo íniurias alieni-

genarum uincebat . Et ideo uiuam meruit inuenire aquam

et centenos sui seminis accipere fructus . Spiritus scientiæ . fuit in

iacob ; qui prescíuít bonum esse . primogenita a fratre suo emere

et paternam accipere benedictionem . et fraternum declinare odium .

et íniurioso socero laban fidelem esse ; qua propter cum filiis

et familia multa . et grege ínnumeroso . diues et honoratus

reuersus est ad patriam . Spiritus pietatis . fuit ín Moẏse . qui

pro populo peccante etiam et se lapidante ; orauit ad dominum

dicens . Domine dimitte huic populo peccatum suum . sín autem .

dele me de libro quem scripsisti . Qua pietate . et populo

ueniam ímpetrauit . et sibi apud deum . plus aliis sanctis maio-

rem familiaritatem promeruit . Ita . ut colloquia dei frequen

ter habere . et uerba legis ex ore eius accipere meretur . Spiritus

timoris domini fuit ín dauid ; qui se persequenti regi saul . et in

suas uenienti manus . pepercit dicens . Absit a me . ut manus

meas mittam in Christum domini . Idcirco quia ei pepercit . allophilorum

gladio illo pereunte . regnum a deo sibi donatum . et promissio-

nem accipere . ut pater Christi uenturi esset meruit . Hęc omnia

carismata spiritus sancti septiformis . In Christo Iesu aeternaliter

permanserunt . qui fons est . et origo illorum . Dei sapientia et dei

uirtus . De quo propheta dicit . Ueni domine uisitare nos ín pace .

ut lętemur coram te corde perfecto . Et alius dicit . Veniet dominus

/5r/ et non tardabit . et illuminabit abscondita tenebrarum et ma-

nifestabit se ad omnes gentes . Et iterum . Qui uenturus est ueniet

et non tardabit . Iam non erit timor in finibus nostris quoniam ipse est

saluator noster . Et alio loco dicitur . Prope est ut ueniat tempus eius .

et dies eius non elongabuntur . Miserebitur dominus iacob . et israel salua-

bitur . Et iterum . Ecce ueniet dominus et omnes sancti eius cum eo . et erit in

die illa lux magna . Sicut de illo alibi scriptum est . Ecce nomen

domini uenit de longinquo . et claritas eius replet orbem terrarum .

De quo iterum propheta dicit . Aspiciens a longe . ecce uideo dei

potentiam uenientem . et nebulam totam terram tegentem . Ite

obuiam ei et dicite . nuntia nobis si tu es ipse . qui regnaturus

es in populo israel . Quod plenius alius propheta reuelat dicens .

Aspiciebam in uisu noctis . et ecce in nubibus caeli filius hominis

uenit . et datum est ei regnum et honor . et omnis populus . tribus . et lin

gue . seruient ei . Sicut psalmista explanat dicens . Omnes

gentes quascumque fecisti uenient . et adorabunt coram te

domine et glorificabunt nomen tuum ín ęternum . Hoc idem per eundem

prophetam spiritus sanctus hortatur et ammonet dicens . Iuuenes et uir-

gines . senes cum iunioribus laudent nomen domini . quia exaltatum

est nomen eius solius . quod est mirabile in caelo et in terra . Ecce

nunc tempus adest fratres karissimi . in quo nos omnes unanimiter oportet

laudare nomen dei et gaudere in domino . paulo apostolo dicente .

Gaudete in domino semper . Iterum dico gaudete . Modestia uestra

nota sit omnibus hominibus . dominus enim prope est . Sobrie ergo

et iuste . pie et caste . uiuere debemus ; Scientes . quia hora est

iam nos de pigritiae somno surgere . et ad uigilandi soller

tiam conuenire . Dum expectamus beatam spem et aduentum nostri

dei et saluatoris mundi . Non in commesationibus et ebrietatibus

/5v/ non in scurilitatibus et iocis . et uanitatibus huius mundi . sollempni

tatem natiuitatis filii dei . sed in sobrietate et humilitate

et sanctitate . cum recta fide et certa spe et perfecta caritate . nos

oportet expectare . Ut digni efficiamur accedere ad per

cipiendum sacrosanctum corpus et sanguinem domini nostri Iesu Christi .

in die natalis sui . quia nemo quidem christianorum hoc debet

necglegere . eodem domino dicente . nisi manducaueritis car-

nem filii hominis et biberitis eius sanguinem . non habebitis ui-

tam in uobis . Cum pura ergo conscientia et immaculato

corpore et mundo corde . unusquisque hoc studeat accipere .

prestante eodem nostro saluatore . qui cum patre et spiritu sancto uiuit

et regnat in aeternum sine fine . per omnia secula seculorum . Amen.

1. ω [↑](#footnote-ref-1)
2. humanum] *corr. from* humane [↑](#footnote-ref-2)